# 1. Descrición xeral

# O patio en festa

O patio en festa é o segundo dos Recursos Educativos Abertos (REAs) do proxecto cREAgal para a área de Música e Danza de 6º de Educación Primaria. Os contidos que imos tratar están relacionados coa música latinoamericana, en concreto cos ritmos latinos que máis se escoitan nas festas galegas, dando resposta á Unidade Didáctica 2 PROENS e parte da Unidade Didáctica 4.

Propoñemos un reto que consiste en realizar unha sesión de música latina no patio do colexio durante o tempo de lecer. Nel traballarase a música latina desde dous enfoques, a práctica instrumental a través da batucada e o baile mediante a cumbia, o chachachá, o merengue e a salsa.

A finalidade do noso reto é organizar unha sesión de música latina por ter esta un lugar destacado no repertorio das orquestras das festas galegas e poder interpretar unha batucada tan propia do tempo de Entroido.

Metas de aprendizaxe:

1. Achegar a música latina ao alumnado.
2. Afondar no coñecemento dos matices dinámicos e agóxicos.
3. Descubrir a batucada e os seus ritmos.
4. Coñecer diferentes estilos de música latina (cumbia, chachachá, merengue e salsa).
5. Interpretar os ritmos da batucada e os pasos de baile que serán parte da sesión final.
6. Organizar un evento musical.
7. Valorar as diferentes manifestacións artísticas e musicais.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)